stanford-oval/wikipedia huggingface dataset:
Sudanin sota 2023–
Muiden maiden osallisuus > Egypti > Sotavangit

RSF väitti ottaneensa 15. huhtikuuta egyptiläisiä joukkoja vangeiksi ja Egyptin ilmavoimien lentokoneen haltuunsa Merowen lentotukikohdasta. Aluksi Egypti ei antanut mitään selitystä sotilaiden ololle Sudanissa, mutta myöhemmin Egypti kertoi, että noin 200 sen sotilasta oli harjoittelemassa Sudanin armeijan kanssa. 19. huhtikuuta RSF kertoi siirtäneensä sotilaat Khartumiin, josta kolme egyptiläistä sotilaslentokonetta haki 177 sotilasta. Loput 27 egyptiläistä sotilasta vietiin turvaan Egyptin suurlähetystöön odottamaan evakuointia.
Muiden maiden osallisuus > Etiopia

19. huhtikuuta sudanilainen sanomalehti Al-Sudani raportoi, että Sudanin armeija olisi torjunut Etiopian asevoimien hyökkäysyrityksen kiistellyllä Al-Fushqan alueella. Etiopian pääministeri Abiy Ahmed Ali kiisti kaikki yhteenotot ja varoitti jyrkästi Etiopiaan kohdistuvien valeuutisten levittämisestä, ja myöhemmin Al-Sudanin toimittaja myönsi virheellisen uutisen.
Muiden maiden osallisuus > Tšad

7. kesäkuuta 2023 tšadilainen toisinajattelija Hissein Alamine Tchaw-tchaw, joka kuuluu samaan etniseen ryhmään kuin Dagalo ja väittää olevansa maansa presidentin hallitusta vastaan ​​taistelevan Movement for the Fight of the Pressure in Chad (MFOC) -ryhmän johtaja, julkaisi videon, jossa näkyy hänen osallistumisensa RSF:n hyökkäykseen ammustehtaalle Khartumissa.
Muiden maiden osallisuus > Yhdistyneet arabiemiirikunnat

Elokuussa 2023 The Wall Street Journal raportoi, että sudanilaisille pakolaisille avustustarvikkeita Tšadiin vievästä arabiemiraattilaisesta koneesta olisi löydetty kesäkuussa avustuksen sijaan aseita ja ammuksia. Kone oli pysähtynyt Ugandassa, jossa sieltä oli löydetty viranomaisten mukaan "vihreisiin pakkauksiin pakattuja ammuksia, rynnäkkökivääreitä ja muita käsiaseita". Myöhemmin viranomaisia oli kielletty tarkastamasta Arabiemiraateista tulevia koneita. Arabiemiraattien ulkoministeriö kiisti heti kaikki yhteydet ja peräänkuulutti puolueettomuuttaan konfliktissa, mutta maan epäillään tukevan RSF:ää.
Muiden maiden osallisuus > Kenia

Sudanin armeija torjui Kenian osallistumisen sovittelupyrkimyksiin konfliktin lopettamiseksi heinäkuussa 2023 sen jälkeen, kun kenraali Burhan syytti presidentti William Rutoa liikesuhteesta Dagalon kanssa ja turvapaikan tarjoamisesta RSF:lle maassa. Vastauksena Ruton johtamassa IGAD-komiteassa tehtyihin ehdotuksiin Afrikan maiden muodostamien rauhanturvajoukkojen sijoittamisesta Sudaniin, Sudanin armeijan apulaispäällikkö kenraaliluutnantti Yasir Alatta syytti Rutoa toisen maan palkkasoturiksi ja haastoi Ruton lähettämään Kenian armeijan ja väitetyn tukijansa armeijan Sudaniin taisteluihin. Sudanin hallitus uhkasi 7. syyskuuta 2023 vetää maan jäsenyyden IGADissa, ellei Rutoa eroteta sovittelukomitean puheenjohtajan paikalta.
Vastauksena koko jupakkaan Kenian ulkoministeri Abraham Korir Sing'oei kutsui Keniaan kohdistuneita väitteitä perusteettomiksi, kun taas Kenian ulkoministeriö korosti maan puolueettomuutta konfliktissa.
Muiden maiden osallisuus > Ukraina

19. syyskuuta 2023 CNN uutisoi, että Ukrainan erikoisjoukot olivat todennäköisesti Wagnerin tukemaa RSF:ää vastaan tehtyjen lennokki-iskujen ja maaoperaation takana Khartumissa 8. syyskuuta. Ukrainan sotilastiedustelupalvelun johtaja Kirilo Budanov tiedotti haastattelussa 22. syyskuuta, ettei voi kieltää tai vahvistaa Ukrainan osallisuutta Sudanissa, mutta että Ukraina rankaisisi venäläisiä sotatikollisia missä tahansa maailmalla.
Ulkomaalaisten evakuoinnit > 19. huhtikuuta 2023

Japani kertoi aloittavansa noin 60 kansalaisensa evakuoinnin Sudanista, ja lähetti kolme ilmavoimien konetta Djiboutiin valmiuteen.
Ulkomaalaisten evakuoinnit > 22. huhtikuuta 2023

Saudi-Arabia evakuoi diplomaattejaan ja muiden maiden kansalaisia ensin maata pitkin Port Sudaniin ja sieltä lentokoneilla ja laivoilla Saudi-Arabiaan.
Ulkomaalaisten evakuoinnit > 23. huhtikuuta 2023

Noin 100 yhdysvaltalaista evakuoitiin nopealla sotilasoperaatiolla, jossa yhdysvaltalaisia erikoisjoukkoja lensi Chinook-helikoptereilla ensin Djiboutista Etiopian kautta Sudaniin hakemaan evakuoitavat ja sitten takaisin tukikohtaan Djiboutiin.
Ranskalainen saattue joutui raportoidusti tulituksen kohteeksi lähdettyään suurlähetystöstä, ja joutui palaamaan takaisin. Ranska sanoi evakuoineensa ranskalaisten lisäksi myös EU:n ja muiden liittolaisten kansalaisia. Myöhemmin ensimmäinen ranskalainen evakuointilento kuljetti noin 100 usean maan kansalaista Djiboutiin.
Iso-Britannia kertoi saaneensa diplomaattinsa pois maasta.
Saksa aloitti operaation maan kansalaisten ja muiden EU-kansalaisten evakuoimiseksi lentokoneilla. Aiempi yritys keskeytettiin liiallisten riskien takia. Ensimmäinen kolmesta sotilaslentokoneesta kuljetti 101 Saksan kansalaista Jordaniaan.
Ensimmäiset noin kymmenestä maassa olevasta suomalaisesta pääsivät eri reittejä pitkin pois maasta.
Egypti kertoi saaneensa noin 430 kansalaistaan maateitse Egyptiin.
Ulkomaalaisten evakuoinnit > 24. huhtikuuta 2023

Suomen ulkomisteri Pekka Haavisto sanoi, että noin kymmenen suomalaista on evakuoitu Sudanista, mutta joitakin on vielä maassa.
Intia aloitti suuren operaation, operaatio Kaverin, intialaisten evakuoimiseksi. Sotalaiva INS Sumedha ankkuroitui Port Sudaniin ja C-130 -lentokoneita oli Saudi-Arabiassa valmiina.
Etelä-Korean ilmavoimien lentokone kuljetti 28 korealaista ja joitakin japanilaisia Port Sudanista Jeddaan.
Ulkomaalaisten evakuoinnit > 25. huhtikuuta 2023

Ensimmäinen Britannian oma evakuointilento vei ihmisiä Kyprokselle.
Ulkomaalaisten evakuoinnit > 26. huhtikuuta 2023

Saksa lopetti evakuointinsa tuotuaan noin 700 kansalaistaan pois Sudanista.
Suomi lopetti evakuoinnit. Muutama suomalainen jäi omasta tahdostaan maahan.
Ulkomaalaisten evakuoinnit > 28. huhtikuuta 2023

Turkki sanoi, että sen evakuointilentoa ammuttiin Sudanissa, mutta kone pääsi laskeutumaan turvallisesti ilman loukkaantumisia.
Ulkomaalaisten evakuoinnit > 30. huhtikuuta 2023

Yhdysvaltain laivasto lähetti USNS Brunswick -laivan kuljettamaan ihmisiä Port Sudanista Jeddaan.
Käännös suomeksi
916

| --- | --- |
Vuosisadat: 700-luku · 800-luku · 900-luku · 1000-luku · 1100-luku
Vuosikymmenet: 890-luku · 900-luku · 910-luku · 920-luku · 930-luku · 940-luku 950-luku · 960-luku · 970-luku · 980-luku · 990-luku · 1000-luku
Vuodet: 890 · 891 · 892 · 893 · 894 · 895 · 896 · 897 · 898 · 899 900 · 901 · 902 · 903 · 904 · 905 · 906 · 907 · 908 · 909 910 · 911 · 912 · 913 · 914 · 915 · 916 · 917 · 918 · 919 920 · 921 · 922 · 923 · 924 · 925 · 926 · 927 · 928 · 929 930 · 931 · 932 · 933 · 934 · 935 · 936 · 937 · 938 · 939 940 · 941 · 942 · 943 · 944 · 945 · 946 · 947 · 948 · 949 950 · 951 · 952 · 953 · 954 · 955 · 956 · 957 · 958 · 959 960 · 961 · 962 · 963 · 964 · 965 · 966 · 967 · 968 · 969 970 · 971 · 972 · 973 · 974 · 975 · 976 · 977 · 978 · 979 980 · 981 · 982 · 983 · 984 · 985 · 986 · 987 · 988 · 989 990 · 991 · 992 · 993 · 994 · 995 · 996 · 997 · 998 · 999 1000 · 1001 · 1002 · 1003 · 1004 · 1005 · 1006 · 1007 · 1008 · 1009
Tapahtumia

Kiinan Liao-dynastia sai aikakausinimen ja alkoi siten virallisesti
Kuolleita

Anarawd ap Rhodri, Walesin ruhtinas
912

| --- | --- |
Vuosisadat: 700-luku · 800-luku · 900-luku · 1000-luku · 1100-luku
Vuosikymmenet: 890-luku · 900-luku · 910-luku · 920-luku · 930-luku · 940-luku 950-luku · 960-luku · 970-luku · 980-luku · 990-luku · 1000-luku
Vuodet: 890 · 891 · 892 · 893 · 894 · 895 · 896 · 897 · 898 · 899 900 · 901 · 902 · 903 · 904 · 905 · 906 · 907 · 908 · 909 910 · 911 · 912 · 913 · 914 · 915 · 916 · 917 · 918 · 919 920 · 921 · 922 · 923 · 924 · 925 · 926 · 927 · 928 · 929 930 · 931 · 932 · 933 · 934 · 935 · 936 · 937 · 938 · 939 940 · 941 · 942 · 943 · 944 · 945 · 946 · 947 · 948 · 949 950 · 951 · 952 · 953 · 954 · 955 · 956 · 957 · 958 · 959 960 · 961 · 962 · 963 · 964 · 965 · 966 · 967 · 968 · 969 970 · 971 · 972 · 973 · 974 · 975 · 976 · 977 · 978 · 979 980 · 981 · 982 · 983 · 984 · 985 · 986 · 987 · 988 · 989 990 · 991 · 992 · 993 · 994 · 995 · 996 · 997 · 998 · 999 1000 · 1001 · 1002 · 1003 · 1004 · 1005 · 1006 · 1007 · 1008 · 1009
Tapahtumia

heinäkuu - Halleyn komeetta ohitti Maan
Syntyneitä

23. marraskuuta - Otto I Suuri, Pyhän saksalais-roomalaisen keisarikunnan perustaja (k. 973)
Adda

| Adda |
| --- | --- |
 Adda virtaa Trezzo sull'Addan halki.
Alkulähde:  Valle Alpisella, Bormio, Italia  46°32′54″N, 10°13′12″E
Laskupaikka:  Pojoki, Cremona, Lombardia, Italia  45°8′3″N, 9°52′56″E
Maat:   Italia
Pituus:  313 km
Alkulähteen korkeus:  2 230 m
Virtaama:  250 (20–800) m³/s
Valuma-alue:  7 800 km²
 Adda virtaa Pohjois-Italiassa.
Adda on joki Pohjois-Italiassa. Se saa alkunsa Italian ja Sveitsin raja-alueelta Reettisiltä Alpeilta. Joen pituus on 313 kilometriä. Addan alkulähde on Livignon itäpuolella noin 2 230 metrin korkeudessa.
Adda laskee Valtellinan laakson halki Comojärveen, josta se virtaa Lombardian tasangon halki Pojokeen Milanon kaakkoispuolella Cremonassa. Merkittävimpiä kaupunkeja joen varrella ovat Bormio, Tirano, Morbegno, Sondrio, Lecco ja Lodi.
Aiheesta muualla

Kuvia tai muita tiedostoja aiheesta Adda Wikimedia Commonsissa
Àlex Crivillé

Àlex Crivillé Japanin Grand Prix’ssa vuonna 1996.
Àlex Crivillé (s. 4. maaliskuuta 1970 Barcelona, Espanja) on espanjalainen entinen ratamoottoripyöräilijä ja lajin kaksinkertainen maailmanmestari.
Crivillé aloitti uransa ratamoottoripyöräilyn MM-sarjassa 80-kuutioisten luokassa Derbillä vuonna 1987 sijoittuen heti ensimmäisessä kilpailussaan toiseksi. Seuraavana vuonna hän sijoittui 80-kuutioisten MM-sarjassa toiseksi Jorge Martínezin jälkeen ja debytoi 125-kuutioisten sarjassa Doningtonin osakilpailussa. Kaudella 1989 Crivillé voitti 125-kuutioisten maailmanmestaruuden Hondan pyörällä saavuttaen kauden aikana viisi osakilpailuvoittoa ja kolme paalupaikkaa. Kaudet 1990 ja 1991 hän ajoi 250-kuutioisten MM-sarjassa Yamahalla ja Hondalla, mutta ei pystynyt samanlaiseen menestykseen, kuin 125-kuutioisissa.
Kahden 250-kuutioisissa vietetyn kauden jälkeen, Crivillé siirtyi vuonna 1992 Hondalle Sito Ponsin talliin 500-kuutioisten MM-sarjaan. Kauden aikana hän voitti Assenin osakilpailun ja sijoittui MM-sarjassa kahdeksanneksi. Seuraavana vuonna hän uusi MM-sarjan kahdeksannen tilansa jonka jälkeen siirtyi kuljettajaksi kaudelle 1994 Hondan tehdastalliin. Hän sijoittui kauden MM-sarjassa kuudenneksi ja kaudella 1995 neljänneksi, voittaen kauden aikana yhden osakilpailun. Kaudella 1996 Crivillé voitti kaksi osakilpailua ja sijoittui MM-sarjassa Mick Doohanin jälkeen toiseksi. 1997 Crivillé oli MM-sarjassa neljäs ja kaudella 1998 kolmas.
Kaudella 1999 Crivillé voitti Hondalla kuusi osakilpailua ja ensimmäisenä espanjalaisena 500-kuutioisten maailmanmestaruuden, ennen Yhdysvaltain Kenny Roberts Junioria. Kaudella 2000 Crivillé voitti vielä yhden osakilpailun, mutta sijoittui MM-sarjassa vasta yhdeksänneksi, joka oli hänen huonoin sijoituksensa 500-kuutioisissa. Seuraava kausi sujui yhtä huonosti, kuin edellinenkin ja Crivillé sai lähteä Hondan tallista kauden jälkeen. Hän teki sopimuksen Yamahan D'Antin tallin kanssa kaudelle 2002. Crivillé ei kuitenkaan ehtinyt ajaa yhtään osakilpailua Yamahalla, kun hän ilmoitti lopettavansa uransa terveysongelmien takia.
Crivillé saavutti urallaan 20 osakilpailuvoittoa, 12 paalupaikkaa ja 20 nopeinta kierrosta.
Abba Eban

| Abba Eban> Aubrey Solomon Eban |
| --- | --- |

Israelin ulkoministeri
 1966–1974  
Israelin varapääministeri
 1963–1966  
Israelin opetus- ja kulttuuriministeri
 1960–1963  
salkuton ministeri
Israelin YK-edustaja
 1949–1959  
Israelin suurlähettiläs Yhdysvalloissa
 1950–1959  
Kansanedustaja
 1959–1988  
Henkilötiedot
Syntynyt: 2. helmikuuta 1915 Kapkaupunki, Etelä-Afrikka
Kuollut: 17. marraskuuta 2002 (ikä 87) Tel Aviv, Israel
Tiedot
 Nimikirjoitus
Abba Solomon Eban (hepr. ‏אַבָּא שלמה אֶבֶן‎, Abba Šlomo Even, synt. Aubrey Solomon Eban; 2. helmikuuta 1915 – 17. marraskuuta 2002) oli israelilainen diplomaatti ja poliitikko. Hänet tunnettiin erittäin lahjakkaana puhujana, joka sai Yhdysvaltojen juutalaisten tuen Israelin valtiolle kasvamaan.
Aubrey Solomon Eban syntyi Kapkaupungissa, Etelä-Afrikassa. Eban muutti nuorena Englantiin, jossa opiskeli muun muassa Cambridgen yliopistossa. Eban palveli Britannian armeijassa toisessa maailmansodassa. Hänen sotilasarvonsa oli majuri. Eban palveli myös brittiarmeijassa Palestiinassa.
Eban jäi Israeliin ja muutti etunimensä Aubreystä Abbaksi, koska Abba oli hepreankielinen nimi.[lähde? ] Eban oli Israelin ensimmäinen YK:n suurlähettiläs. Eban oli YK:ssa töissä noin yhden vuosikymmenen. Eban toimi myös Yhdysvaltain Israelin suurlähttiläänä.
Ebanin työ Yhdysvalloissa päättyi vuonna 1959, ja hän palasi Israeliin. Israelissa Eban meni politiikkaan ja pääsi Israelin parlamenttiin knessetiin Mapai-puolueen edustajana. Eban toimi David Ben-Gurionin hallituksen opetus- ja kulttuuriministerinä vuosina 1960–1963.
Vuosina 1966–1974 Eban toimi Israelin ulkoministerinä ja puolusti maata kuuden päivän sodan aikana vaikka kannatti luopumista alueista, jotka Israel miehitti sodan aikana.
Oltuaan kolme vuosikymmentä knessetissä Eban hävisi vuoden 1988 vaalit. Eban kirjoitti ja opetti Princetonin ja Columbian yliopistoissa. Eban on haudattu Kfar Shmaryahuun Tel Aviviin.
Àliga

| Àliga |
| --- | --- |
Paikkakunta::  Canillo, Andorra
Talviurheilukeskus:: Grandvalira
Vuori:: Tosa dels Espiolets
Rinneluokitus:: Musta
Yläasema:: 2 466 m
Ala-asema:: 1 695 m
Korkeusero:: 771 m
Pituus:: 2 831 m
Maksimijyrkkyys:: 56 %
Keskijyrkkyys:: 27,2 %
Hissi
Hissi:: TSD4 El Tarter, TSD6 Tosa Espiolets
Tyyppi:: 4-hengen tuolihissi, 6-hengen tuolihissi
Kapasiteetti:: 2 400 henkilöä/h
Ala-asema:: 1 722 m
Väli-asema:: 2 160 m
Yläasema:: 2 467 m
Miehet
Syöksylasku
Lähtö:: 2 435 m
Maali:: 1 725 m
Korkeusero:: 710 m
Pituus:: 2 598 m
Maksimijyrkkyys:: 56 %
Minimijyrkkyys:: 6 %
Keskijyrkkyys:: 27,3 %
1. MC-kilpailu:: 13.3.2019
Super-G
Lähtö:: 2 325 m
Maali:: 1 725 m
Korkeusero:: 600 m
Pituus:: 2 186 m
Maksimijyrkkyys:: 56 %
Minimijyrkkyys:: 6 %
Keskijyrkkyys:: 27,4 %
1. MC-kilpailu:: 14.3.2019
Naiset
Syöksylasku
Lähtö:: 2 435 m
Maali:: 1 725 m
Korkeusero:: 710 m
Pituus:: 2 598 m
Maksimijyrkkyys:: 56 %
Minimijyrkkyys:: 6 %
Keskijyrkkyys:: 27,3 %
1. MC-kilpailu:: 13.3.2019
Super-G
Lähtö:: 2 325 m
Maali:: 1 725 m
Korkeusero:: 600 m
Pituus:: 2 186 m
Maksimijyrkkyys:: 56 %
Minimijyrkkyys:: 6 %
Keskijyrkkyys:: 27,4 %
1. MC-kilpailu:: 27.2.2016
Pujottelu
Lähtö:: 1 905 m
Maali:: 1 715 m
Korkeusero:: 190 m
Joukkuekilpailu
Lähtö:: 1 776 m
Maali:: 1 710 m
Korkeusero:: 66 m
1. MC-kilpailu:: 15.3.2019
Àliga on laskettelurinne Grandvaliran talviurheilukeskuksessa El Tarterin kylässä Canillossa Andorrassa.
Àligassa on järjestetty alppihiihdon maailmancupin naisten supersuurpujottelu- ja alppiyhdistettykilpailut kaudella 2016. Sillä järjestettiin maailmancupkauden finaalien vauhtilajikilpailut vuosina 2019 ja 2023, sekä joukkuekilpailut, vuonna 2019 joukkueparipujottelu ja vuonna 2023 joukkueparisuurpujottelu.
Reitti

Syöksylaskuradan lähtopaikka sijaitsee 2 435 metriä merenpinnan yläpuolella Tosa dels Espiolets -vuoren huipulla ja super-G-radan lähtopaikka sijaitsee 2 325 metriä merenpinnan yläpuolella.
Super-G:n lähtöpaikan jälkeen tulee rinteen ensimmäinen nimetty kohta lähellä puurajaa Esparver (Varpushaukka). Esparveria seuraa Caminet del Bosc. Sitä seuraa Salt del Gall (Kukkohyppyri) ja Salt del Túnel (Tunnelihyppyri), joiden jälkeen tulee oikealle kääntyvä mutka Circus.
Circusin jälkeen tulee TSD (Tuolihissi), se kohta on saanut nimensä viereisestä TSD4 El Tarter -tuolihissin yläasemasta. Sen jälkeen tulee Àliga Vella (Vanha kotka), Peralt, vasemmalle kääntyvä mutka Il Curvone, jonka jälkeen avautuu loppusuora, jossa sijaitsee radan viimeinen hyppyri Salt del Tonet (Sävyhyppyri).
Àligan vauhtilajiradat päättyvät 1 725 metriä merenpinnan yläpuolella El Tarterin kylään.
Ádám Kósa

| Ádám Kósa |
| --- | --- |

Euroopan parlamentin jäsen
 14.7.2009–  
Ryhmä:  Sitoutumaton (2021–) EPP-ryhmä (2009–2021)
Henkilötiedot
Syntynyt: 1. heinäkuuta 1975 (ikä 49) Budapest, Unkari
Kansalaisuus:  unkarilainen
Tiedot
Puolue:  Fidesz
Aiheesta muualla
kosaadam.hu
Ádám Kósa (s. 1. heinäkuuta 1975 Budapest, Unkari) on unkarilainen poliitikko. Kósa edustaa Fidesz-puoluetta. Kósa on toiminut Euroopan parlamentin jäsenenä heinäkuusta 2009 lähtien. Hän toimii Euroopan parlamentissa sitoutumattomien ryhmässä. Aikaisemmin Kósa on toiminut keskusta-oikeistolaisessa EPP-ryhmässä.
Aiheesta muualla

Kuvia tai muita tiedostoja aiheesta Ádám Kósa Wikimedia Commonsissa
Ádám Kósa Euroopan parlamentin jäsenet. Euroopan parlamentti.
7 Seconds

7 Seconds voi tarkoittaa ainakin seuraavia:
7 Seconds, yhdysvaltalainen punk rock -yhtye
7 Seconds, toimintaelokuva vuodelta 2005
”7 Seconds”, Youssou N’Dourin ja Neneh Cherryn musiikkikappale vuodelta 1994.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”7 Seconds”, voi hakea sivunnimihaulla, laajalla sivunnimihaulla tai tekstihaulla.
Àstrid Bergès-Frisbey

| Àstrid Bergès-Frisbey |
| --- | --- |
 Àstrid Bergès-Frisbey vuonna 2012.
Henkilötiedot
Syntynyt: 26. toukokuuta 1986 (ikä 38) Barcelona, Espanja
Ammatti:  näyttelijä
Aiheesta muualla
IMDb 
Elonet
Àstrid Bergès-Frisbey (s. 26. toukokuuta 1986 Barcelona, Espanja) on espanjalais-ranskalainen näyttelijä. Hän on näytellyt muun muassa merenneito Syrenaa elokuvassa Pirates of the Caribbean: Vierailla vesillä (2011).
Aiheesta muualla

Kuvia tai muita tiedostoja aiheesta Àstrid Bergès-Frisbey Wikimedia Commonsissa
Àstrid Bergès-Frisbey Internet Movie Databasessa. (englanniksi)
60 Seconds!

| 60 Seconds! |
| --- | --- |

Kehittäjä:  Robot Gentleman
Julkaisija:  Robot Gentleman
Jakelija:  Steam, GOG.com, Humble Store, Nintendo eShop, Microsoft Store ja PlayStation Store
Pelisarja:  60 Seconds!
Pelimoottori:  Unity
Julkaistu:  2015
Lajityyppi:  postapokalyptinen videopeli (d)
Pelimuoto:  yksinpeli
Ikäluokitus:  ESRB: Teini-ikäisille 
Alusta:  Microsoft Windows, macOS, Linux, Nintendo Switch, PlayStation 4 ja Xbox One
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
60 Seconds! on Robot Gentlemanin kehittämä vuonna 2015 julkaistu peli. Pelissä kaupunkiin iskee ydinpommi ja pelaajan tehtävä on etsiä tavaroita talosta ja kerätä ne selvitäkseen.
Peli

Kun tavarat on kerätty, peli seuraa perhettä heidän pommisuojassaan. Pelaaja joutuu päättämään mitä tekee tietyissä tilanteissa. Esimerkiksi jos pommisuoja syttyy tuleen, kasvattaisiko kasvin? Pelin kulku on tehty päiväkirjamuodossa, hahmot kirjoittavat tapahtumia kirjaan. Kirjan avulla voi myös lähettää jonkun perheenjäsenistä ulos etsimään ruokaa ja tavaroita. Peli voi loppua kuudella eri tavalla.
Loput

Jos armeija löytää perheen, perhe pääsee turvalliseen suojaan sodalta
Jos perhe auttaa kaksosia uudelleenrakentamisessa, kaksoset kutsuvat perheen heidän uuteen kotiinsa.
Jos perhe auttaa agentteja, agentit vievät perheen VIP-suojaan.
Jos perhe auttaa keksijää, keksijä lähettää perheen avaruuteen.
Jos perhe avaa oven, siellä saattaa olla ryöstäjiä.
Jos perhe pitää kissaa liian kauan, kissat valtaavat pommisuojan.
Jos perheen viimeinen jäsen lähtee etsimään tavaroita, toinen perhe ottaa suojan ja ajaa jäljelle jääneen jäsenen pois.
Perhe voi tietenkin kuolla nälkään, janoon tai ryöstäjiin. Jos perhe tulee hulluksi tai suojaan jää vain lapsia, peli on ohi.
Aasian tiikerit

Aasian tiikerit punaisella
BKT per asukas kasvu Aasian tiikereissä vuosina 1960-2020
Aasian tiikerit, eli Aasian neljä tiikeriä tai Aasian lohikäärmeet, on yhteisnimitys Hongkongille, Singaporelle, Etelä-Korealle ja Taiwanille, joiden 1960-luvulla alkanut talouskehitys nosti ne nopeasti maailman edistyneimpien talouksien ja rikkaimpien maiden joukkoon. Hongkong ja Singapore ovat nykyisin maailman suurimpia finanssikeskuksia, ja Etelä-Korea ja Taiwan ovat tärkeitä autojen, elektroniikan ja tietotekniikan valmistajia. Maiden rakettimaisen nousun syinä ovat olleet niiden voimakas panostus vientiin, nopea teollistuminen, väestön korkea koulutustaso sekä korkea säästämisaste. Vuosien 1997 ja 2008 talouskriisitkään eivät olleet niille kohtalokkaita.
Talousluvut

| Valtio | nimellinen BKT miljoonaa USD (2014) | ostovoimakorjattu BKT miljoonaa USD (2014) | nimellinen BKT per asukas USD (2015) | ostovoimakorjattu BKT per asukas USD (2014) | Kansainvälinen kauppa miljardia USD (2014) | Vienti miljoonaa USD (2014) | Tuonti  miljoonaa  USD (2014) |
| --- | --- | --- | --- | --- | --- | --- | --- |
|  Hongkong | 290 896 | 400 362 | 42 097 | 55 097 | 1 088,4 | 519 200 | 560 200 |
|  Singapore | 307 872 | 454 346 | 53 224 | 83 066 | 824,6 | 437 100 | 375 500 |
|  Etelä-Korea | 1 410 383 | 1 783 950 | 27 513 | 35 379 | 1 170,9 | 572 300 | 542 900 |
|  Taiwan | 529 597 | 1 078 792 | 22 083 | 46,036 | 595,5 | 311 300 | 277 500 |
A. A. A. Laitinen

Aatu Armas Attila Laitinen (23. lokakuuta 1878 Kiihtelysvaara − 5. maaliskuuta 1940 Sortavala) oli suomalainen filosofian tohtori ja Sortavalan opettajaseminaarin lehtori.
Laitisen vanhemmat olivat Rovaniemen kirkkoherra, rovasti Aatu (Adam) Laitinen (1853−1923) ja Alma Maria Relander. Hän pääsi ylioppilaaksi 1898 Oulun lyseosta ja suoritti Helsingin yliopistossa teologisen alkutukinnon 1899 sekä valmistui filosofian kandidaatiksi 1903 ja filosofian lisensiaatiksi 1914. Laitinen opiskeli vuonna 1900 Uppsalan yliopistossa ja hän teki myöhemmin useita opintomatkoja tutkiakseen Ruotsin arkistoja. Laitisen väitöskirjan kohteena oli ruotsalaissyntyinen Turun akatemian professori Michael Wexionius-Gyldenstolpe.
Laitinen oli Kemin yhteiskoulun historian ja suomen kielen opettajana 1904−1918, opettajana Jyväskylän seminaarissa 1918−1920 sekä Sortavalan seminaarin historian ja kasvatusopin, sittemmin historian ja yhteiskuntaopin lehtorina vuodesta 1918 alkaen.
Laitinen oli Kemin kaupunginvaltuutettuna ja sittemmin Sortavalan kaupunginvaltuuston sihteerinä 1922−1929 ja Sortavalan kaupunginvaltuutettuna 1934−1940. Hän kirjoitti Impilahden pitäjän historian, laati historiallisista ja kasvatusopillisista aiheista artikkeleita Historialliseen Aikakauskirjaan ja muihin julkaisuihin sekä piti esitelmiä.
Laitinen oli naimisissa vuodesta 1912 Elma Matilda Burmanin kanssa. Laitinen sairastui vakavasti talvisodan aikana helmikuun alussa 1940, kun Sortavalaa pommitettiin voimakkaasti, ja hän kuoli noin kuukautta myöhemmin.
Julkaisuja

Nimellä A. A. A. Laitinen:
Uskonpuhdistuksen aika Suomessa. Kyläläisten kirjasia n:o 64. WSOY 1906
Michael Wexionius-Gyldenstolpe 1, väitöskirja. Helsinki 1912
Muutamia nimismies Yrjö Neiglickiä koskevia tietoja. Historiallinen arkisto 40. Helsinki 1933
Impilahden pitäjän ja seurakuntain historia. Sortavala 1938, näköispainos Impilahti-seura, Helsinki 2006
Ahmad Yusufzai

Ahmad Q. Yusufzai pelasi Afganistanin maahockeymaajoukkueessa Lontoon kesäolympialaisissa 1948. Yusufzai pelasi turnauksessa yhden ottelun Isoa-Britanniaa vastaan ilman tehtyjä maaleja.
774

| --- | --- |
Vuosisadat: 500-luku · 600-luku · 700-luku · 800-luku · 900-luku
Vuosikymmenet: 690-luku · 700-luku · 710-luku · 720-luku · 730-luku · 740-luku 750-luku · 760-luku · 770-luku · 780-luku · 790-luku · 800-luku
Vuodet: 690 · 691 · 692 · 693 · 694 · 695 · 696 · 697 · 698 · 699 700 · 701 · 702 · 703 · 704 · 705 · 706 · 707 · 708 · 709 710 · 711 · 712 · 713 · 714 · 715 · 716 · 717 · 718 · 719 720 · 721 · 722 · 723 · 724 · 725 · 726 · 727 · 728 · 729 730 · 731 · 732 · 733 · 734 · 735 · 736 · 737 · 738 · 739 740 · 741 · 742 · 743 · 744 · 745 · 746 · 747 · 748 · 749 750 · 751 · 752 · 753 · 754 · 755 · 756 · 757 · 758 · 759 760 · 761 · 762 · 763 · 764 · 765 · 766 · 767 · 768 · 769 770 · 771 · 772 · 773 · 774 · 775 · 776 · 777 · 778 · 779 780 · 781 · 782 · 783 · 784 · 785 · 786 · 787 · 788 · 789 790 · 791 · 792 · 793 · 794 · 795 · 796 · 797 · 798 · 799 800 · 801 · 802 · 803 · 804 · 805 · 806 · 807 · 808 · 809